દહેગામ પાસે આવેલી ઝાક જીઆઇડીસી ખાતે રેડ કરી 270 કરોડની કિંમતનાે 1365 કિલો એફિડ્રીન ડ્રગ્સનો જથ્થો પોલીસ, એટીએસ તથા ક્રાઇમ બ્રાંચની ટીમે ઝડપી પાડી એક આરોપીની ધરપકડ કરી હતી. આ કેસમાં પૂર્વ ધારાસભ્યા ભાવસિંહ રાઠોડના પુત્ર કિશોર રાઠોડની સંડોવણી હોવાનું ખૂલ્યું હતું. જેના પછી સામે આવ્યું હતું કે ગુજરાત પોલીસે ઝડપેલો ડ્રગ્સનો જથ્થો તો માત્ર સેમ્પલ હતું. એફિડ્રીનનો મોટો જથ્થો તો મહારાષ્ટ્રના સોલાપુરમાં છે. ગુજરાત પોલીસની બાતમીના આધારે જ મહારાષ્ટ્ર એટીએસ તથા સ્થાનિક પોલીસે રેડ કરી 18 હજાર કિલોથી વધારે બે હજાર કરોડ રૂપિયાનો એ‌િફડ્રીન ડ્રગ્સનો જથ્થો ઝડપી પાડ્યો હતો. આ કેસમાં કિશોરસિંહ રાઠોડ તથા અંડરવર્લ્ડ ડ્રગ્સ માફિયા વિકી ગોસ્વામીની સંડોવણી સામે આવી હતી. જેમાં મહારાષ્ટ્ર પોલીસે કિશોરસિંહ રાઠોડ વિરુદ્ધમાં ગુનો દાખલ કર્યો હતો.